stanford-oval/wikipedia huggingface dataset:
Inmarsat
Yhtiö ja sen toiminta

Inmarsat perustettiin valtioiden välisenä organisaationa vuonna 1979. Euroopan avaruusjärjestö suunnitteli, rahoitti ja toteutti sen ensimmäiset satelliitit. Se muutettiin pörssiyhtiöksi 2000-luvun alussa ja sen osakkeet ovat myynnissä Lontoon pörssissä. Inmarsat operoi yhtätoista tietoliikennesatelliittia.[lähde? ]
Toukokuun 2009 (?) puolivälissä sen S-kaistan EuropaSat-järjestelmä voitti Euroopan unionin kilvan Euroopan mobiilin satelliittitietoliikenteen operaattorista.[lähde? ]
Syyskesällä 2010 eurooppalainen Inmarsat alkoi neuvotella 500 miljoonan dollarin tuesta Yhdysvaltain Export-Import Bank of the United Statesin kanssa tilatakseen Yhdysvalloista Boeingilta kolme tietoliikennesatelliittia Global Xpress tietoliikennekonstellaatiotaan varten. Saman alan yhdysvaltalainen Iridium sai ranskalaiselta vientirahoittajalta miljardiluokan (euroissa) tuen Ranskassa tehtäviin tietoliikennesatelliitteihin aiemmin kesällä 2010.[lähde? ]
Maaliskuun lopussa 2011 Inmarsat osti norjalaisen laivojen pieniä satelliittivastaanotto- ja lähetysantenneja (VAT) valmistavan Ship Equip -yrityksen 160 miljoonan dollarin hintaan, mikä vastaa norjalaisyrityksen kolmen vuoden tulosta. Osa summasta on Ship Equipin velkoja, jotka siirtyvät uudelle omistajalle.[lähde? ]
Satelliitit > Inmarsat-2 satelliitit

Inmarsat-2F1
Inmarsat-2F2
Inmarsat-2F3
Inmarsat-2F4
Satelliitit > Inmarsat-3 satelliitit

Inmarsat-3F1 /  64 itäistä pituutta, laukaistu 3. huhtikuuta 1996
Inmarsat-3F2 / 15 läntistä pituutta, laukaistu 6. syyskuuta 1996
Inmarsat-3F3 / 179 itäistä pituutta, laukaistu 17. joulukuuta 1996
Inmarsat-3F4 /  54 läntistä pituutta, laukaistu 3. kesäkuuta 1997
Inmarsat-3F5 /  25 itäistä pituutta, laukaistu 4. helmikuuta 1998
Satelliitit > Inmarsat-4 satelliitit

Inmarsat-4F1 / 63 itäistä pituutta, laukaistu 11. maaliskuuta 2005
Inmarsat-4 F2 / 53 läntistä pituutta
Aiheesta muualla

Wikimedia Commonsissa on kuvia tai muita tiedostoja aiheesta .
Yhtiön sivusto
Inmarsatin puhelin.
Inmarsatin pääkonttori, Old Street, Lontoo.
Jean Quiquampoix

| Mitalit | Mitalit | Mitalit |  |
| --- | --- | --- | --- |
|  Jean Quiquampoix |  Jean Quiquampoix |  Jean Quiquampoix |  |
Maa:   Ranska
Miesten ammunta
|  Olympialaiset  |  Olympialaiset  |  Olympialaiset  |  |
|  Kultaa | Tokio 2020 | 25 m olympiapistooli |  |
|  Hopeaa | Rio 2016 | 25 m olympiapistooli |  |
Jean Quiquampoix (s. 3. marraskuuta 1995) on ranskalainen ampuja ja miesten 25 metrin olympiapistoolin voittaja vuoden 2020 kesäolympialaisista. Vuoden 2016 kesäolympialaissa hän saavutti 25 metrin olympiapistoolissa hopeaa.
Iso-Munakas

| Iso-Munakas |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  60°56′29″N, 24°24′45″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Räikälänjoen valuma-alue (35.89)
Laskujoki:  Välijoki 
Järvinumero:  35.892.1.002
Mittaustietoja
Pinnankorkeus:  98,4 m  
Rantaviiva:  6,153 km  
Pinta-ala:  71,906 ha  
Saaria:  1 
 fiIso-Munakas 
Iso-Munakas  on Kanta-Hämeessä Hämeenlinnassa Munakkaan kylän lähellä sijaitseva järvi. Alajuoksulla sijaitsevalla Pikku-Munakkaalla on sama vedenpinnan korkeus kuin Iso-Munakkaalla. Järven mukaan on nimetty sen länsipuolella sijaitseva Munakkaan kaupunginosa.
Maantietoa

Järven pinta-ala on 72 hehtaaria ja se on 2,0 kilometriä pitkä ja 550 metriä leveä. Järven länsirantaa seuraa kangasmaasto, jonka eteläpäässä sijaitsee 23 metriä korkea mäki. Järvessä on yksi saari Kaislankari, joka sijaitsee luusuan edustalla järven kaakkoisrannassa. Samassa yhteydessä on Petkelniemen jatkeena pitkä karikko, joka ylittää järven kaakkoispään. Sen rantaviivan pituus on 6,2 kilometriä ja sen rannat ovat matsämaata. Rannoille on rakennettu lähes 30 vapaa-ajan asuntoa. Niille johtaa tiet valtatieltä 10 tai siitä haarautuvasta Munakkaan läpi kulkevalta kylätieltä.
Vesistösuhteet

Järvi sijaitsee Kokemäenjoen vesistössä Vanajan reitin valuma-alueella Räikälänjoen valuma-alueeseen, johon Alajärven alue kuuluu. Järven vedenpinnan korkeus on 98,4 metriä mpy. Siihen laskee Alajärvestä Koskenjoki ja Iso-Munakkaan laskujoki on leveä Välijoki, jonka vedenkorkeus on sama kuin Munakkaalla ja Pikku-Munakkaalla.
Historiaa

Vuoden 1855−1856 Kalmbergin kartastossa järven nimi oli kirjoitettu ”Iso-Munakasjärvi”. Sen ainoa asutus muodostui pohjoisrannan torpasta, mutta järven itärannoilta oli raivattu niittyjä. Vuoden 1962 peruskartassa oli järven rannoilla muutama maatila ja monet pelto-oja laskivat järveen. Myös länsipuolella sijainneiden ojitettujen soiden kuivatusvedet oli johdettu järveen syvän kaivannon kaitta. Turun ja Hämeenlinnan välinen pikatie kulki tuolloin Alajärven laskujoen Koskenjoen ylitse järven pohjoispäässä.
Aiheesta muualla

Hämeenlinnan luonto-opas (pdf) (Iso-Munakkaasta s. 51-52) Hämeenlinnan kaupunki, hameenlinna.fi. Arkistoitu 4.4.2015. Viitattu 19.10.2017.
(35.8)
Jalkaväkirykmentti 5 (jatkosota)

| Jalkaväkirykmentti 5 |
| --- | --- |
 Jalkaväkirykmentti 5:n tunnus
Toiminnassa:  1941–1944
Valtio:   Suomi
Puolustushaarat:  Maavoimat
Aselajit:  Jalkaväki
Lempinimi:  Aaverykmentti
Jalkaväkirykmentti 5 (JR 5) eli Aaverykmentti oli Suomen maavoimien 4. divisioonan yksikkö jatkosodassa. Rykmentin rungon muodostivat välirauhan aikaisen 5. prikaatin varusmiesyksiköt täydennettynä Salpausselän sotilasläänin perustamilla reserviläisyksiköillä.
Perustaminen

Esikunta
I pataljoona (I/JR 5) 5. prikaatin I Pataljoona
II pataljoona (II/JR 5) 5. prikaatin II Pataljoona
III pataljoona (III/JR 5) Pohjois-Kymin suojeluskuntapiiri Voikkaalla ja Anjalassa
13. komppania eli kranaatinheitinkomppania (13./JR 5)
14. komppania eli tykkikomppania (14./JR 5)
Kolonna (Kol./JR 5)
Rykmentti sai lähes määrävahvuuksien mukaisen varustuksen ns. varusmiesrykmenttinä, joten sen varustus oli pääosin parempi kuin divisioonan muiden rykmenttien.
Komentajat

Rykmentinkomentajina olivat:
eversti Ilmari Karhu 18. kesäkuuta – 13. heinäkuuta 1941
eversti Aladár Paasonen 13. heinäkuuta 1941 – 27. tammikuuta 1942
everstiluutnantti Lennart Vihma 27. tammikuuta – 24. huhtikuuta 1942 Haavoittui onnettomuudessa  ja kuoli haavoihinsa seuraavana päivänä
eversti Bertel Ikonen 29. toukokuuta – 7. elokuuta 1942
eversti Armas Pihlajamaa 17. elokuuta 1942 – 14. marraskuuta 1944
Italian Grand Prix 2020

|  Italian Grand Prix 2020  |
| --- | --- |
 8. osakilpailu 17 osakilpailusta kaudella 2020. 

Päivämäärä:  6. syyskuuta 2020
Rata:  Autodromo Nazionale Monza
Sijainti:  Monza, Italia
Ratatyyppi:  Moottorirata
Radan pituus:  5,793 km
Kilpailun pituus:  53 kierrosta, 306,720 km
Sää:   Aurinkoinen
Paalupaikka
Kuljettaja:   Lewis Hamilton   (Mercedes)
Paaluaika:  1.18,887
Palkintokoroke
Voittaja:   Pierre Gasly   (AlphaTauri)
Toinen:   Carlos Sainz   (McLaren)
Kolmas:   Lance Stroll   (Racing Point)
Nopein kierros
Kuljettaja:   Lewis Hamilton   (Mercedes)
Kierrosaika:  1.22,746 (kierroksella 34)
Italian Grand Prix 2020 (virallisesti Formula 1 Gran Premio Heineken d’Italia 2020) oli Formula 1 -kauden 2020 kahdeksas osakilpailu, joka ajettiin 6. syyskuuta Monzan moottoriradalla Italiassa. Kilpailu ajettiin koronaviruspandemian vuoksi ilman yleisöä.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 4. syyskuuta | 11:00–12:30 | 12:00–13:30 | 1. vapaat harjoitukset |  Aurinkoinen | 23–25 °C | 31–38 °C | 51–56 % |
| 4. syyskuuta | 15:00–16:30 | 16:00–17:30 | 2. vapaat harjoitukset |  Puolipilvinen | 27–28 °C | 37–44 °C | 40–45 % |
| 5. syyskuuta | 12:00–13:00 | 13:00–14:00 | 3. vapaat harjoitukset |  Aurinkoinen | 25–27 °C | 37–42 °C | 48–54 % |
| 5. syyskuuta | 15:00–16:00 | 16:00–17:00 | Aika-ajot |  Aurinkoinen | 28–29 °C | 44–46 °C | 41–46 % |
| 6. syyskuuta | 15:10–17:10 | 16:10–18:10 | Kilpailu |  Aurinkoinen | 27–28 °C | 36–44 °C | 38–41 % |
Lähteet:
Vapaat harjoitukset

Ennen osakilpailuviikonloppua FIA otti käyttöön sääntömuutoksen, jonka mukaan kuljettajat joutuivat ajamaan samalla moottorin säätöohjelmalla sekä aika-ajoissa että kilpailussa, mikä vaikutti erityisesti Mercedeksen kehittämään lisätehoa antaneeseen ”party mode” -moottoriohjelmaan. Samalla FIA:n tuomaristo kiinnitti enemmän huomiota ratarajojen rikkomiseen radan toisessa shikaanissa sekä Parabolica-mutkassa. Tallimuutosten osalta vahvistettiin, että Renault kilpailee nimellä Alpine kaudella 2021.
Williams-talli ajatti testikuljettajaansa Roy Nissanya ensimmäisissä vapaissa harjoituksissa. Red Bullin Max Verstappen pyörähti Ascari -shikaanissa, kulkeutui ratareunojen kautta soralle ja osui ratavalliin, minkä seurauksena radalla heilutettiin punaisia lippuja. Myös AlphaTaurin Pierre Gasly pyörähti soralle mutkien 4 ja 5 alueella, mikä tapahtui lähellä harjoitusten päättymistä. Haasin Kevin Magnussenin harjoitukset päättyivät aikaisin jäähdytinongelmaan. Mercedeksen Valtteri Bottas oli ensimmäisten vapaiden harjoitusten nopein. Ferrarin Sebastian Vettelille harjoitukset olivat heikot, koska hän pyörähti soralle ja jäi viimeisten kuljettajien joukkoon lopputuloksissa.
Mercedeksen Lewis Hamilton oli toisten vapaiden harjoitusten nopein. Toiseksi ajaneella McLarenin Lando Norrisilla oli vaikeuksia autonsa voimayksikön kanssa ja hän joutui korjaustöiden vuoksi viettämään suurimman osan ajasta varikolla. Ferrarilla oli vaikeuksia päästä kymmenen parhaan joukkoon, kun Vettel ja Charles Leclerc kokivat auton vaikeasti ajettavaksi sekä pyörähtivät tai ajoivat ulos Lesmo-mutkissa. Gaslyn harjoitukset puolestaan päättyivät jousitusvikaan, mutta hän pystyi ennen sitä ajamaan useamman aikakierroksen sekä sijoittumaan harjoituksissa neljänneksi.
Bottas oli kolmansien vapaiden harjoitusten nopein. Renault’n Daniel Ricciardo aiheutti radalle punaiset liput, kun hänen autonsa polttoainepumppu hajosi ja hän joutui jättämään autonsa radanvarteen. Ferrarit jäivät lopputuloksissa kymmenen parhaimman kuljettajan ulkopuolelle, kun Leclerc oli 11. ja Vettel 14. sijalla. Harjoitusten jälkeen kahdeksan kuljettajaa kutsuttiin tuomariston kuultavaksi, koska nämä ajoivat hitaasti Parabolica-mutkassa ja melkein aiheuttivat kolaritilanteen nopeaa aikakierrosta ajaneen Hamiltonin kanssa.
Aika-ajot

Aika-ajojen ensimmäisessä osiossa monen kuljettajan kierrosajat hylättiin, koska he eivät noudattaneet radalle asetettuja valkoisia merkkiviivoja. Ferrarille aika-ajot olivat Belgian osakilpailun tavoin hankalat, koska autoissa ei ollut riittävästi vauhtia pitkillä suorilla ja tästä syystä Leclercillä ei ollut mahdollisuuksia aika-ajojen viimeiseen osioon. Vettel putosi jatkosta jo aika-ajojen ensimmäisessä osiossa. Edellisen kerran molemmat Ferrarin autot jäivät kotikilpailunsa aika-ajoissa kymmenen parhaimman ulkopuolelle vuoden 1984 osakilpailussa. Aika-ajojen toisessa osiossa monet kuljettajat keskittyivät odottamaan varikolla, milloin heidän kilpailijansa lähtisivät radalle, mikä toteutui Renault’n lähettäessä kuljettajansa radalle. Ricciardo pääsi jatkoon, vaikka teki ajovirheen, mutta tallikaveri Esteban Ocon karsiutui.
Aika-ajojen kolmannessa osiossa Mercedesten vauhti oli muihin verrattuna ylivoimaista. Taistelu kolmannesta sijoituksesta käytiin Verstappenin, Pérezin ja McLarenin Carlos Sainzin välillä, joista Pérez ja Verstappen eivät onnistuneet aikakierroksellaan. Hamilton ajoi paalupaikalle ennen tallikaveriaan Bottasta ja kolmanneksi ajanutta Sainzia. Samalla hän ajoi kaikkien aikojen nopeimman aikakierroksen, jonka hän suoritti keskivauhdilla 264,362 km/h.
Kilpailu > Tulokset

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 10 |  Pierre Gasly | AlphaTauri-Honda | 53 | 1:47.06,056 | 10 | 25 |
| 2. | 55 |  Carloz Sainz | McLaren-Renault | 53 | +0,415 | 3 | 18 |
| 3. | 18 |  Lance Stroll | Racing Point-BWT Mercedes | 53 | +3,358 | 8 | 15 |
| 4. | 4 |  Lando Norris | McLaren-Renault | 53 | +6,000 | 6 | 12 |
| 5. | 77 |  Valtteri Bottas | Mercedes | 53 | +7,108 | 2 | 10 |
| 6. | 3 |  Daniel Ricciardo | Renault | 53 | +8,391 | 7 | 8 |
| 7. | 44 |  Lewis Hamilton | Mercedes | 53 | +17,245 | 1 | 6+1 |
| 8. | 31 |  Esteban Ocon | Renault | 53 | +18,691 | 12 | 4 |
| 9. | 26 |  Daniil Kvjat | AlphaTauri-Honda | 53 | +22,208 | 11 | 2 |
| 10. | 11 |  Sergio Pérez | Racing Point-BWT Mercedes | 53 | +23,224 | 4 | 1 |
| 11. | 6 |  Nicholas Latifi | Williams-Mercedes | 53 | +32,876 | 20 |  |
| 12. | 8 |  Romain Grosjean | Haas-Ferrari | 53 | +35,164 | 16 |  |
| 13. | 7 |  Kimi Räikkönen | Alfa Romeo Racing-Ferrari | 53 | +36,312 | 14 |  |
| 14. | 63 |  George Russell | Williams-Mercedes | 53 | +36,593 | 19 |  |
| 15. | 23 |  Alexander Albon | Red Bull Racing-Honda | 53 | +37,533 | 9 |  |
| 16. | 99 |  Antonio Giovinazzi | Alfa Romeo Racing-Ferrari | 53 | +55,199 | 18 |  |
| Kesk. | 33 |  Max Verstappen | Red Bull Racing-Honda | 30 | Voimayksikkö | 5 |  |
| Kesk. | 16 |  Charles Leclerc | Ferrari | 23 | Ulosajo | 13 |  |
| Kesk. | 20 |  Kevin Magnussen | Haas-Ferrari | 17 | Voimayksikkö | 15 |  |
| Kesk. | 5 |  Sebastian Vettel | Ferrari | 6 | Jarrut | 17 |  |
Nopein kierros: Lewis Hamilton (Mercedes) 1.22,746 (kierroksella 34).
Lähteet:
Sijoitukset kilpailun jälkeen

Huom!: Vain viiden parhaan sijoitukset sisällytetty.
Muuta

Frank ja Claire Williamsin viimeinen osakilpailu, jossa he toimivat Williamsin tallipäällikköinä ja johtoportaassa ennen uusien omistajien vallanvaihtoa.
Lewis Hamilton ajoi Formula 1 -historian keskituntinopeudeltaan nopeimman kierrosajan aika-ajoissa.
Pierre Gaslyn uran ensimmäinen voitto.
AlphaTaurin ensimmäinen voitto. Toro Rosso -nimellä talli voitti niin ikään Monzassa vuonna 2008.
Racing Pointin ensimmäinen palkintokorokesija.
Jean-Baptiste Claessens

| Mitalit> Maa:   Belgia. Olympialaiset .Miesten voimistelu | Mitalit> Maa:   Belgia. Olympialaiset .Miesten voimistelu | Mitalit> Maa:   Belgia. Olympialaiset .Miesten voimistelu | Maa:   Belgia> .Miesten voimistelu |
| --- | --- | --- | --- |
|  Pronssia | Antwerpen 1920 | joukkuekilpailu, ruotsalaissysteemi |  |
Jean-Baptiste Claessens oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa pronssia ruotsalaisen järjestelmän joukkuevoimistelussa.
It’s Mashed Potato Time

| It’s Mashed Potato Time Dee Dee Sharp |
| --- | --- | --- |

Studioalbumin tiedot
 Julkaistu: 1962
 Tyylilaji: pop, rhythm and blues, soul
 Kesto: 28.26
 Levy-yhtiö: Cameo
Dee Dee Sharpin muut julkaisut
|   | It’s Mashed Potato Time 1962 | Songs of Faith 1962 |
It’s Mashed Potato Time on yhdysvaltalaisen laulajan Dee Dee Sharpin ensimmäinen studioalbumi. Albumi julkaistiin vuonna 1962.
Kappaleet

Gravy for My Mashed Potatoes – 2.05
Slow Twistin’ – 2.30
Gee – 2.15
Two Loves – 2.38
One Hundred Pounds of Clay – 2.15
Eddie, My Love – 2.25
Mashed Potato Time – 2.27
Dee Dee, Be My Girl – 2.18
I Sold My Heart to the Junkman – 2.21
Remember You’re Mine – 2.47
Hurry On Down – 1.58
Splish-Splash – 2.27
Jean-Baptiste Frener

Jean-Baptiste Frener (10. joulukuuta 1821 Luzern - 1. toukokuuta 1897 Guatemala) oli sveitsiläissyntyinen piirtäjä, litografi ja numismaatikko.
Frener muutti Guatemalaan 1854 ja asui siellä elämänsä loppuun asti. Hän toimi sikäläisessä Casa de la Monedassa 31 vuotta. Ensimmäisenä Amerikan-työnään hän teki presidentti Rafael Carreran muotokuvan. Vuonna 1871 presidentti Miguel García Granados ja Guatemalan parlamentti valitsivat hänen ehdotuksensa Guatemalan vaakunaksi. Tällöin oli kulunut 50 vuotta Guatemalan vapautumisesta Espanjan vallasta.
Frenerin käsialaa ovat myös Wilhelm Tellin ja Giuseppe Verdin muistomitalit.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: it:Jean-Baptiste Frener
Javier Culson

| Mitalit | Mitalit | Mitalit |  |
| --- | --- | --- | --- |
|  Javier Culson vuonna 2012. |  Javier Culson vuonna 2012. |  Javier Culson vuonna 2012. |  |
Maa:  Puerto Rico
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Lontoo 2012 | 400 metrinaitajuoksu |  |
| MM-kilpailut  | MM-kilpailut  | MM-kilpailut  |  |
|  Hopeaa | Berliini 2009 | 400 metrin aitajuoksu |  |
|  Hopeaa | Daegu 2011 | 400 metrin aitajuoksu |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Hopeaa | Toronto 2015 | 400 metrinaitajuoksu |  |
Javier Culson Pérez (s. 25. heinäkuuta 1984) on puertoricolainen 400 metrin aitajuoksija.
Culson saavutti Ibero-Amerikan mestaruuskilpailuissa 2006 kultaa 400 metrin aitajuoksussa ja hopeaa 4 × 400 metrin viestissä. Kesäuniversiadeissa 2007 hän sijoittui 400 metrin aitajuoksussa kolmanneksi. Osakan MM-kilpailuissa 2007 ja Pekingin olympialaisissa 2008 hän selviytyi välieriin.
Berliinin MM-kilpailuissa 2009 hän sijoittui toiseksi maansa ennätyksellä 48,09 s. Hän voitti samana vuonna Keski-Amerikan ja Karibian mestaruuden ajalla 48,51.
Hän paransi maansa ennätystä lukemiin 47,72 Poncessa 8. toukokuuta 2010. Maanosien cupissa 2010 hän sijoittui toiseksi. Daegun MM-kilpailuissa 2011 hän sai hopeaa ajalla 48,44. Lontoon olympialaisissa 2012 hän sai pronssia ajalla 48,10. Moskovan MM-kilpailuissa 2013 hän oli kuudes ja maanosien cupissa 2014 kolmas.
Culson saavutti Toronton Pan-Amerikan kisoissa 2015 hopeaa ajalla 48,67. Hän karsiutui välierissä Pekingin MM-kilpailuissa 2015. Rio de Janeiron olympialaisissa 2016 hänet hylättiin loppukilpailussa. Lontoon MM-kilpailuissa 2017 hän karsiutui alkuerissä.
Culson on 198 senttimetriä pitkä.
Javier Fernández Fernández

| Javier Fernández Fernández |
| --- | --- |

Asturian ruhtinaskunnan johtaja
 26.5.2012 – 20.7.2019  
Edeltäjä:  Francisco Álvarez Cascos
Seuraaja:  Adrián Barbón
Väliaikaisen johtoryhmän vt. pääsihteeri (PSOE)
 1.10.2016 – 18.6.2017  
Edeltäjä:  Pedro Sánchez
Seuraaja:  Pedro Sánchez
Henkilötiedot
Syntynyt: 7. tammikuuta 1948 (ikä 76)  Mieres, Espanja
Tiedot
Puolue:  Espanjan sosialistinen työväenpuolue
Aiheesta muualla
www.javierfernandez.es
Javier Fernández Fernández (s. 7. tammikuuta 1948) on espanjalainen poliitikko. Hän on koulutukseltaan vuori-insinööri.
Javier Fernández oli Asturian ruhtinaskunnan johtaja (asturiaksi Presidente del Principáu d'Asturies, espanjaksi Presidente del Principado de Asturias) 2012–2019.
Fernández Fernández oli Asturian sosialistisen liiton (Federación Socialista Asturiana, lyh. FSA–PSOE) pääsihteeri 2000–2017. Hän toimi Espanjan sosialistisen työväenpuolueen (PSOE) väliaikaisen johtoryhmän virkaa toimittavana pääsihteerinä lokakuusta 2016 kesäkuuhun 2017.
Jalkaväkirykmentti 51 (jatkosota)

| Jalkaväkirykmentti 51 |
| --- | --- |
Toiminnassa:  17.6.1941 - 1942
Valtio:   Suomi
Puolustushaarat:  Maavoimat
Aselajit:  Jalkaväki
Jalkaväkirykmentti 51 (JR 51) oli Suomen maavoimien 7. divisioonan yksikkö jatkosodassa, jonka perusti 18.-20. kesäkuuta 1941 Savo-Karjalan sotilasläänin Pohjois-Savon ja Pohjois-Karjalan suojeluskuntapiirit.
Perustaminen

Esikunta ja esikuntakomppania, Kontiolahden Ristisaari
I pataljoona (I/JR 51), Nilsiä, Juankoski ja Muuruvesi
II pataljoona (II/JR 51), Kontiolahti
III pataljoona (III/JR 51), Tuusniemi, Säyneinen ja Kaavi
13. komppania eli kranaatinheitinkomppania (13./JR 51), Kontiolahti
14. komppania eli tykkikomppania (14./JR 51)
Kolonna (Kol./JR 51), Kontiolahti
Rykmentti sai lähes määrävahvuuksien mukaisen varustuksen.
Keskittäminen

Rykmentin I pataljoona marssi 19. kesäkuuta Nilsiästä Juukaan, jonne se saapui kaksi päivää myöhemmin. Juuasta joukko jatkoi marssiaan Joensuun Nunnalahteen ja edelleen Harivaaraan, jossa se sai rykmentinkomentajalta käskyn marssia Kontiolahteen.
Komentaja

Rykmentinkomentajana oli perustamisesta 15. kesäkuuta 1941 lakkauttamiseen 22. maaliskuuta 1942 jääkärieversti Aarne Sainio.
Ivan Bakanov

| Ivan Bakanov> Іван Баканов |
| --- | --- |

Ukrainan turvallisuuspalvelun johtaja
 22. toukokuuta 2019 – 19. heinäkuuta 2022  
Edeltäjä:  Vasyl Hrytsak
Seuraaja:  Vasyl Maljuk
Kansan palvelija -puolueen puheenjohtaja
 2. joulukuuta 2017 – 27. toukokuuta 2019  
Seuraaja:  Dmytro Razumkov
Henkilötiedot
Syntynyt: 2. toukokuuta 1975 (ikä 49) Kryvyi Rih, Dnipropetrovskin alue, Ukrainan SNT
Kansalaisuus:   Ukraina
Ivan Hennadijovytš Bakanov (ukr. Іван Геннадійович Баканов; s. 2. toukokuuta 1975) on ukrainalainen poliitikko, joka toimi Ukrainan turvallisuuspalvelun johtajana vuosina 2019–2022. Hän on aiemmin toiminut Kansan palvelija -puolueen puheenjohtajana vuosina 2017–2019. Bakanov on Ukrainan presidentin Volodymyr Zelenskyin lapsuudenystävä, ja he työskentelivät yhdessä Kvartal 95 -tuotantoyhtiössä.
Bakanov nimitettiin turvallisuuspalvelun varajohtajaksi toukokuussa 2019; edellinen johtaja Vasyl Hrytsak jäi samalla virkavapaalle, ja Bakanov toimi virkaatekevänä johtajana. Hänet ylennettiin luutnantiksi, jotta hän saisi pääsyn salaiseksi luokiteltuun tietoon. Hänet nimitettiin turvallisuuspalvelun johtaksi elokuussa 2019.
Bakanov katosi Kiovasta 24. helmikuuta 2022 Venäjän hyökkäyksen alettua, eikä häneen saatu yhteyttä ainakaan kolmeen päivään. Zelenskyi erotti Bakanovin 17. heinäkuuta 2022.
Isonokkarastas

| Isonokkarastas |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Rastaat Turdidae
Suku::  Kirjorastaat Zoothera
Laji::  monticola
Kaksiosainen nimi
 Zoothera monticola  Vigors, 1832 
Katso myös
   Isonokkarastas Wikispeciesissä   Isonokkarastas Commonsissa 
Infobox OKNimi-testi OKIUCN-testi OK: 
Isonokkarastas (Zoothera monticola) on rastaiden heimoon kuuluva varpuslintu.
Levinneisyys

Isonokkarastasta tavataan Bangladeshissa, Bhutanissa, Intiassa, Myanmarissa, Nepalissa ja Vietnamissa. Lajin kannan kokoa ei tiedetä, mutta sitä on kuvattu harvinaiseksi ja paikalliseksi. Se on kuitenkin luokiteltu elinvoimaiseksi.
It’s Just a House Without You

| ”It's Just a House Without You” Brook Benton |
| --- | --- | --- |

Singlen tiedot
 Formaatti: 7" vinyyli
 Tyylilaji: Soul
 Levy-yhtiö: Mercury
It's Just a House Without You  on yhdysvaltalaisen soul-laulaja Brook Bentonin single, joka on ilmestynyt Mercury Recordsin sarjanumerolla 71859. Singlen kääntöpuolella on perinnekappale "Frankie and Johnny". Levyn on valmistanut Suomessa Oy R.E. Westerlund Ab.
Kappaleet > A-puoli

It's Just a House Without You (säv. Randazzo – Colacrai – Benton – Otis)
Kappaleen on orkesterille sovittanut ja sitä johtaa Belford Hendricks.
Kappaleet > B-puoli

Frankie and Johnny (Brook Bentonin mukaelma)
Kappaleen on orkesterille sovittanut ja sitä johtaa Stan Applebaum.
Jaakko Kauppinen

| Jaakko Kauppinen |
| --- | --- |
 Jaakko Kauppinen keikalla Kuopiossa vuonna 2023
Henkilötiedot
Koko nimi:  Jaakko Sakari Kauppinen
Syntynyt: 22. heinäkuuta 1970 (ikä 54) Sonkajärvi
Muusikko
Taiteilijanimi:  Jahvetti
Tyylilajit:  heavy metal
Soittimet:  bassokitara, taustalaulu
Yhtyeet:  Lazy Bonez
Levy-yhtiöt:  E·X·R METAL Records
  [ Muokkaa Wikidatassa ] [ ohje ]  
E·X·R METAL Recordsin logo.
Jaakko Kauppinen (s. 22. heinäkuuta 1970) on suomalainen muusikko ja metalliyhtye Lazy Bonezin perustaja. Hän toimii yhtyeessä basistina, taustalaulajana, sanoittajana, säveltäjänä, tuottajana, musiikillisena johtajana sekä E·X·R Metal Records -levymerkin perustajana.
E·X·R METAL Records

Jaakko Kauppisen perustama E·X·R METAL Records aloitti toimintansa joulukuussa 2012. Levymerkin entisiä tai nykyisiä artisteja ovat Lazy Bonezin lisäksi Black March, D-Cayed, Exception to the Rule ja Tuple. Levymerkin genrejä ovat rock ja heavy metal. Musiikin jakelusta vastaa Supersounds Music.
Yksityiselämä

Kauppinen on sotilasarvoltaan everstiluutnantti.
Hänelle on myönnetty Suomen Valkoisen Ruusun ritarikunnan (SVR R) ritarimerkki sekä sotilasansiomitali.